stanford-oval/wikipedia huggingface dataset:
אנ'לין מק'קורד
קריירה

בשנת 2003, הופיעה בקליפ לשירה של הזמרת המקסיקנית טליה "Baby, I'm in Love".
בשנת 2005 הופיעה בסרט האיטלקי "Natale a Miami", ובסרט "המשלח 2". בשנת 2006, התארחה בסדרות "קרוב לבית" ו"The O.C." וב-2007 הופיעה בגרסה המחודשת לסרט האימה "יום המוות". בנוסף היא גילמה את דמותה של לורן וייקפילד המרדנית בסדרה קצרת החיים של רשת MyNetworkTV, ‏"American Heiress", ולוהקה לטלנובלה של אותה רשת, "Rules of Deception", שמעולם לא שודרה. כמו כן הופיעה ככוכבת אורחת בשני פרקים של הסדרה "בטי", והתארחה בפרקים בודדים ב"גריק", "CSI: Miami" ו"פשע מן העבר".
גילמה דמותה של עדן לורד בעונה החמישית של הסדרה "ניפ/טאק", מבית FX Networks, ובמספר פרקים כשחקנית אורחת בעונתה השישית. כשנשאלה על תפקיד זה בריאיון ל"fearnet.com" טענה כי "כיף לשחק ילדה רעה".
בשנת 2008 הייתה לשחקנית השנייה שלוהקה לסדרה "90210", בה גילמה את דמותה של נעמי קלארק, שנחשבה בתחילה לדמות משנית ובהמשך נהייתה לדמות מרכזית. בשנת 2009 זכתה על תפקיד זה בפרס "Hollywood Life" בקטגוריית "הכוכב הצעיר של מחר", וכן הייתה מועמדת עליו לפרס ב"טקס פרסי הילדים והנוער" בשנת 2010. בשנת 2009 שיחקה בקומדיה "מעודדים צמודים" של וויל גלאק.
מק'קורד הייתה אחת מהמועמדות הסופיות לגילום הדמות היידי בסרט "דמדומים 2: ירח חדש", סרט ההמשך ל"דמדומים" שיצא בשנת 2008, אך לבסוף לא קיבלה את התפקיד. לטענתה, היא עצמה דחתה את התפקיד מכיוון שהייתה זקוקה ל"זמן החלמה". בשנת 2010 זכתה בפרס מטעם "פריצות הדרך של השנה" על תפקידה ב90210. בנוסף, דורגה על ידי האתר "BuddyTV" במקום ה-22, ברשימת "100 הנשים הסקסיות ביותר שמופיעות בטלוויזיה לשנת 2010", ובשנת 2011 דורגה במקום 14 באותו מצעד.
בין 27 באפריל עד ל-29 במאי 2011 שיחקה בהצגת האוף ברודוויי "Love, Loss, and What I Wore", לצד מינקה קלי.
בשנת 2012 גילמה נערה מופרעת והזויה בסרט האימה "חתכים" והוא זכה לשבחים רבים.
בשנת 2013 שיחקה בסרט "שוטר פצוע" לצידו של סטיבן דורף.
בשנת 2014 החלה לשחק באופן קבוע עונה השלישית של הסדרה "דאלאס" של רשת TNT, בתפקיד הת'ר.
בשנת 2015 גילמה את התפקיד הראשי בסרט "Watch Your Back" מבית Lifetime. בשנה זו שיחקה בסרט הקולנועי "Santa's Little Helper", לצד המתאבקים פייג', המיז ואשתו מאריס אולט.
בשנת 2016 שיחקה בקומדיית האימה "Trash Fire" לצידם של אדריאן גרנייה ומתיו גריי גובלר, ושיחקה בעונה השלישית של סדרת הדרמה הרפואית "משמרת לילה" בתפקיד ג'סיקה סנדרס.
חיים אישיים

בין השנים 2008 - 2011 יצאה מק'קורד עם השחקן קלן לוץ. בין השנים 2011–2014 יצאה עם השחקן האוסטרלי דומיניק פרסל. השניים חזרו לקשר חברי לאחר שפרסל אובחן כחולה בסרטן העור, אולם הקשר חזר במהרה להיות רומנטי. ב-1 ביוני 2016 מק'קורד שהתה לצד בן זוגה כשעבר תאונה שכמעט גרמה למותו, בעת צילומים לסדרה במרוקו.
מלבד עבודתה כשחקנית, תורמת בזמנה הפנוי לארגוני צדקה, והוכרזה בעבר כ"אחת מהצעירות התורמות החזקות ביותר בהוליווד, שנלחמת בשביל הארגונים בהם מאמינה". ב-2011 הייתה מועמדת לפרס בטקס פרסי "Do Something" (תרגום חופשי: עשה משהו!) מטעם VHI, בקטגוריית "כוכבת טלוויזיה".
בזמנה הפנוי תורמת לארגוני צדקה שונים, בטענה שהיא "מאמינה גדולה בעבודה עם ארגונים ובנתינה חזרה". היא תומכת גדולה של פרויקט "סנט ברנרד", ארגון המוקדש לשיקום ולסיוע לנפגעי הוריקן קתרינה. בנוסף, משמשת כשגרירת הרצון הטוב עבור קרן "Somaly Mam". ביולי 2009 הופיעה על שער המגזין האזורי "Signatur" במסגרת ראיון שהעניקה לו, בו הודגש כי היא מסורה ל"פרויקט העיוור", לפי דבריה "ארגון צדקה הבונה מפעלים במדינות עולם שלישי, כדי לחנך ולהעסיק קורבנות של סחר". על פי הכתבה, מק'קורד העבירה את אחיותיה מאטלנטה ללוס אנג'לס על מנת שיוכלו לעזור לה עם פעולותיה לארגון זה. דבר זה התבטא בכך שיצרו האחיות קו הלבשה, "The Sisters 3", אשר נתרם לארגון.
בשנת 2014 חשפה כי היא הותקפה מינית בגיל 18 על ידי ידיד שלה. כתוצאה מכך היא נשברה בעת צילום סצנת האונס ב90210, כשצוות הסדרה שצפה בה לא ידע על אותו מקרה.
במרץ 2015, בעת שנשאה נאום באו"ם, הודיעה על השתתפותה בקמפיין נגד תקיפות מיניות, "No More". כנואמת ופעילה חברתית, מעבירה הרצאות במכללות, באירועים ובמסיבות פרטיות הנוגעות בנושאי סקס, תקיפות מיניות ושעבוד נפשי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | The Middle of Nowhere | קסנדרה |  |
| 2005 | המשלח 2 | נערה ברכב |  |
| 2005 | Natale a Miami | סוזי |  |
| 2007 | Bad Girl Island | בריט |  |
| 2008 | עיר המתים | נינה |  |
| 2008 | הרדיפה אחרי מולי הארטלי | סוזי וודס |  |
| 2009 | מעודדים צמודים | גווינת' |  |
| 2010 | אקדח | גבריאלה |  |
| 2011 | יצרים בדם | אניה |  |
| 2012 | חתכים | פאולינה |  |
| 2013 | שוטר פצוע (אנ') | זאנה דרונוב |  |
| 2013 | Scorned | סאדי |  |
| 2014 | מכה בבטן הרכה | מיי |  |
| 2015 | Santa's Little Helper | בילי |  |
| 2016 | Trash Fire | פרל |  |
| 2016 | Amerigeddon | סם |  |
| 2017 | 68 Kill | ליזה |  |
| 2018 | First We Take Brooklyn | אסתר |  |
| 2019 | Nightmare In Paradise | ליז |  |
| 2019 | Tone-Deaf | בלייר |  |
| 2019 | American Skin | אליסון רנדל |  |
| 2020 | Soldier's Heart | הת'ר | aka‏; A Soldier's Revenge |
| 2021 | Feral State | הבלשית אליס |  |
| 2021 | King Knight | קרן | דיבוב |
| 2022 | Titanic 666 | מיה סטון |  |
| 2023 | The Weapon | איריס |  |
| TBA | Condition of Return | אווה סאליבן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | The O.C. | בחורה לוהטת | פרק: "The Party Favor" |
| 2006 | קרוב לבית | שרה | פרק: "Hot Grrrl" |
| 2007 | American Heiress | לורין וייקפילד | תפקיד ראשי; 65 פרקים |
| 2007 | פשע מן העבר | בקה אברהמס | פרק: "Stand Up and Holler" |
| 2007 | בטי | פטרה | 2 פרקים |
| 2007 | CSI: מיאמי | שרי וויליאמסון | פרק: "Kill Switch" |
| 2007 | גריק | דסטיני/פטי | פרק: "Friday Night Frights" |
| 2009-2007 | ניפ/טאק | עדן לורד | 12 פרקים (עונה 5) |
| 2008 | Head Case | דייט של טארד | פרק: "A Tard for All Seasons" |
| 2013-2008 | 90210 | נעמי קלארק | תפקיד ראשי (5 עונות); 114 פרקים |
| 2014 | דאלאס | הת'ר | 9 פרקים (עונה 3) |
| 2014 | Stalker | נינה פרסטון | פרק: "Fanatic" |
| 2014 | The Christmas Parade | היילי אנדרסון | סרט טלוויזיה של הולמרק |
| 2015 | Not So Union | מרילין | פרק: "We're Best Friends" סדרת רשת |
| 2015 | Watch Your Back | שרה מילר | סרט טלוויזיה של Lifetime AKA‏; Killer Photo |
| 2016 | סודות ושקרים | מלאני וורנר | 7 פרקים (עונה 2) |
| 2016 | משמרת לילה | ג'סיקה סנדרס | 6 פרקים (עונה 3) |
| 2016 | היפה והחיה | דיאנה ווהן | פרק: "Love Is a Battlefield" |
| 2018 | Let's Get Physical | קלאודיה | תפקיד ראשי; 8 פרקים |
| 2019 | Anniversary Nightmare | ליז | סרט טלוויזיה של Lifetime aka; ‏Wrongfully Accused |
| 2020 | Feliz NaviDAD | סופי | סרט טלוויזיה של Lifetime |
| 2021 | אגדות המחר | אירמה רוז | פרק: "Stressed Western" |
| 2021 | Dancing Through Christmas | אוליביה | סרט טלוויזיה של Lifetime |
| 2021 - 2022 | Power Book III: Raising Kanan | טוני דיפ | 8 פרקים |
אנאפוליס

ערך זה עוסק בעיר הבירה של מדינת מרילנד בארצות הברית. אם התכוונתם למשמעות אחרת, ראו .
אנאפוליס (באנגלית: Annapolis) היא עיר הבירה של מדינת מרילנד בארצות הברית, ובירת (county seat) מחוז אן ארנדל.
אנאפוליס ממוקמת במרחק של כ-42 ק"מ מהעיר בולטימור, וכ-56 ק"מ מוושינגטון הבירה, בסמוך למפרץ צ'ספיק שבחופה המזרחי של ארצות הברית. אוכלוסייתה 39,174 נפש (בשנת 2018).
היסטוריה

מרילנד הייתה מושבת הכתר הראשונה בעלת זיכיון שהבטיח חופש דת, סובלנות דתית לבני כל הדתות (הנוצריות) וחופש פולחן, בנוסף לזכויות אזרחיות וחקיקה מקומית נפרדת. חופש הדת יוצא הדופן משך למרילנד פוריטנים מווירג'יניה, וקווייקרים ואף לותרנים מהמושבות ההולנדיות בקאריביים.
אנאפוליס הוקמה ככפר קטן בשנת 1649, על ידי מתיישבים נוצרים פוריטנים שעזבו את מדינת וירג'יניה. בשנת 1708 הוכרזה אנאפוליס כעיר והוכרה כעיר הבירה של מדינת מרילנד.
בשנת 1783, לאחר החתימה על חוזה פריז, שימשה כעיר הבירה הזמנית של ארצות הברית, במשך כשנה. בשנת 1845 נוסדה בה האקדמיה הימית של ארצות הברית.
מאמצע שנת 2007 ועד אמצע שנת 2008, ציינה אנאפוליס את חגיגות ה-300 להכרזתה כעיר.
אקלים

האקלים באנאפוליס הוא אקלים סובטרופי גשום, שבו מחולקים המשקעים שווה במשך כל עונות השנה. עונת הקיץ חמה, אולם החורפים ממוזגים יחסית, עקב זרמים חמים ממפרץ צ'ספיק הסמוך.
מספר פעמים פגעו בעיר הוריקנים חזקים. בשנת 1954 פגע בעיר הוריקן הייזל (אנ'), שגרם לנזק רב. בשנת 2003 פגע בעיר הוריקן איזבל (אנ') שגרם לשיטפונות עזים בעיר. במספר מקומות בעיר הגיעו המים לגובה 2.30 מטר, וגרמו לנזקים רבים לעיר, שחלקם טרם שוקמו.
אתרים בעלי חשיבות

בניין בית המחוקקים של מדינת מרילנד הוא בית המחוקקים הוותיק ביותר שעדיין בשימוש בארצות הברית. הקמת המבנה החלה בשנת 1779. בראש המבנה נמצאת כיפת העץ הגדולה ביותר בארצות הברית. המבנה שימש את ממשלת ארצות הברית ב-6 בנובמבר 1783 ועד ה-13 באוגוסט 1784, ובפועל המבנה היה בניין ממשלת ארצות הברית. במבנה אושרר חוזה פריז ב-14 בינואר 1784.
האקדמיה הימית של ארצות הברית נוסדה בשנת 1845 באתר מצודת סברן.
ערים תאומות

אסטוניה טלין, אסטוניה
הממלכה המאוחדת ניופורט, ויילס, הממלכה המאוחדת
הממלכה המאוחדת דמפריז, סקוטלנד, הממלכה המאוחדת
אירלנד וקספורד, אירלנד
ראו גם

ועידת אנאפוליס - ועידת שלום מנובמבר 2007 בהשתתפות נשיא ארצות הברית ג'ורג' בוש, אבו מאזן ואהוד אולמרט.
הערות שוליים

| דגל מרילנד מדינת מרילנד |
| --- | --- | --- |
| בירת המדינה | אנאפוליס |  |
| אזורים גאוגרפיים | הרי אלגייני • הרי הבלו רידג' • המטרופולין של וושינגטון ובולטימור • מפרץ צ'ספיק • עמק קמברלנד • עמק דלאוור |  |
| היישובים הגדולים ביותר | בולטימור • פרדריק • רוקוויל • גיית'רסבורג • בואי • הייגרסטאון • אנאפוליס • קולג' פארק • סולסברי • לורל • גרינבלט • קמברלנד • וסטמינסטר • היאטסוויל • טקומה פארק • אברדין • האבר דה גרייס • קיימברידג' • ניו קרולטון • פרוסטבורג |  |
| נושאים נוספים | מחוזות • סמלים • היסטוריה • דמוגרפיה • יהדות מרילנד • ספורט |  |
| --- | --- |
בקרת זהויות :  NLI: 987007550347005171  BNE: XX5550230  BnF: cb12288085k (data)  GND: 4079793-4  ISNI: 0000 0004 0433 6599  LCCN: n79091223  MusicBrainz: a27ad636-0a28-43ee-a9fd-4dc4ec1c23e5  NARA: 10045537  NKC: ge631034  SUDOC: 196225299  VIAF: 123791303   WorldCat (עם VIAF): 123791303
אנורכיה

| --- | --- |
 תחום:  גנטיקה רפואית 
 סיווגים
 ICD-10:  Q55.0| 
 ICD-11:  LB51 
 
אנורכיה (נקראת גם אנורכידיזם או אנורכיזם) (ובאנגלית Monorchidism או unilateral anorchidism) הוא מצב בו אדם עם קריוטיפ XY, המתאים לרוב לזכר, נולד ללא אשכים. תוך מספר שבועות מההפריה, העובר מפתח בלוטות דם ראשוניות (אשכים), המייצרות הורמונים האחראים על התפתחות מערכת הרבייה. אם האשכים לא יתפתחו תוך שמונה שבועות, התינוק יפתח איברי מין נקביים (ראה תסמונת סוויר). אם האשכים מתחילים להתפתח אך אובדים או מפסיקים לתפקד בין שמונה ל-10 שבועות, לתינוק יהיו איברי מין מעורפלים כשהוא ייוולד. עם זאת, אם האשכים יאבדו לאחר 14 שבועות, לתינוק יהיו איברי מין זכריים חלקיים עם היעדר בולט של בלוטות המין.
טיפול

הטיפול כולל תוספת אנדרוגן (טסטוסטרון) להחלת התבגרות מלאכותית, השתלת אשכים תותבים ותמיכה פסיכולוגית. דיספוריה מגדרית עלולה לגרום לאנשים אנורכיים שנולדים כזכר וגדלים כגברים אף על פי שהם חסרים את ההורמונים הגבריים הדרושים במהלך ההתפתחות לפני הלידה, הילדות וההתבגרות. אנשים אנורכיים שיש להם זהות נשית עשויים לקבל אסטרוגן בלבד במקום טסטוסטרון, מכיוון שאין צורך בחוסמי אנדרוגנים בגלל היעדר בלוטות המין.[דרוש מקור]
אנה יסיפובה

| --- | --- |

 לידה:  31 בינואר 1851 (יוליאני) סנקט פטרבורג, האימפריה הרוסית 
 פטירה:  5 באוגוסט 1914 (יוליאני) (בגיל 63) סנקט פטרבורג, האימפריה הרוסית 
 מקום קבורה:  בית העלמין טיחווין 
 מוקד פעילות:  האימפריה הרוסית 
 תקופת הפעילות:  מ-1871 
 מקום לימודים:  הקונסרבטריון של סנקט פטרבורג 
 שפה מועדפת:  רוסית, גרמנית, אנגלית 
 כלי נגינה:  פסנתר 
 בן או בת זוג:  תאודור לשטיצקי (1880–1892) 
 
אנה יסיפובה (ברוסית: Анна Николаевна Есипова;‏ 12 בפברואר 1851 סנקט פטרבורג - 18 באוגוסט 1914 סנקט פטרבורג) הייתה פסנתרנית, מורה לנגינה ברוסיה בולטת בתקופתה. יסיפובה נחשבה לאחת מפסנתרני הקונצרטים הטובים בתקופה.
חייה וקריירה

יסיפובה, בתו של איש ציבור בכיר שקיבלה חינוך מוזיקלי בקונסרבטוריון של סנקט פטרבורג. היא הייתה אחת מתלמידותיו המובילות של תאודור לשטיצקי, אתו היא התחתנה ב-1880 (הזוג התגרש אחרי 12 שנה). ב-1869 היא עשתה את מבחני הגמר שלה יחד עם פיוטר איליץ' צ'ייקובסקי ושניהם קיבלו מדליית זהב כאות הצטיינות. זו הפעם הראשונה שמדליה כזו ניתנה. לאחר הופעתה הראשונה כפסנתרנית בסקנט פטרבורג היא יצאה ב-1875 למסע קונצרטים ברוסיה, אירופה וארצות הברית. היא הופיעה, גם עם הצ'לן אנטון הקינג (Anton Hekking). 
ב-1885 מונתה יסיפובה לפסנתרנית החצר של ממלכת פרוסיה.
מ-1893 עד 1908 שימשה כפרופסור לפסנתר בקונסרבטוריון של סנקט פטרבורג. בין תלמידיה נמנים סרגיי פרוקופייב, לב פישנוב, סרגיי טרנובסקי, איזידור אחרון, מריה יודינה ואחרים.
בתחילת המאה ה-19 הקליטה מספר יצירות הזמינות היום בהקלטות מודרניות.
הערות שוליים

↑  שמה נכתב בצורות שונות: אנה או אנט אסיפובה, אנטה אסיפוף, אנט פון אסיפוב, אנה יסיפובה (Anna Esipova, Annette Essipova, Annetta Essipoff, Annette von Essipow, Anna Jessipowa)
↑  Anna Yesipova
↑  Comtesse Angèle Potocka., Theodore Leschetizky, an intimate study of the man and the musician, New York: The Century co, 1903, עמ' 223
| --- | --- |
בקרת זהויות :  NLI: 987007307838005171  PLWABN: 9810632592605606  BnF: cb13949806d (data)  GND: 116584319  ISNI: 0000 0000 5228 9572  LCCN: nr99012950  MusicBrainz: b7ae513c-5b4d-40a3-bef7-7b7f91843ddc  NKC: mzk2011663914  NLA: 65449321  SNAC: w6255xvf  VIAF: 8143458   WorldCat (עם VIAF): 8143458
אנה זגרס

| --- | --- |

 לידה:  19 בנובמבר 1900 מיינץ, הקיסרות הגרמנית 
 פטירה:  1 ביוני 1983 (בגיל 82) ברלין המזרחית, גרמניה המזרחית 
 שם לידה:  Netty Reiling 
 מדינה:  גרמניה המזרחית, הונגריה, הרייך הגרמני 
 מקום קבורה:  בית הקברות דורותיאנשטאדט 
 מקום מגורים:  ברלין, פריז, מקסיקו, ברלין, אדלרסהוף 
 השכלה:  אוניברסיטת היידלברג (1922)  אוניברסיטת קלן (העשור של 1920) 
 תקופת הפעילות:  מ-1924 
 מפלגה:  המפלגה הקומוניסטית של גרמניה, מפלגת האיחוד הסוציאליסטי של גרמניה 
 בן או בת זוג:  לאסלו רדוואני (1925–?) 
 פרסים והוקרה:  פרס קלייסט (1928)  כוכב ידידות העמים (1970)  אזרח כבוד של ברלין  פרס השלום הבין-לאומי ע״ש סטלין  עיטור מהפכת אוקטובר  גיבור העמל של הרפובליקה הדמוקרטית הגרמנית  דוקטור לשם כבוד מאוניברסיטת פרידריך שילר  עיטור הדגל האדום של העמל  הפרס הלאומי של מזרח גרמניה  מדליית יוהאנס בכר  מסדר קרל מרקס  מסדר ההצטיינות הפטריוטי בזהב  עיטור הידידות בין העמים 
 www.anna-seghers.de
 
אנה זגרס (בגרמנית: Anna Seghers;‏ 19 בנובמבר 1900, מיינץ – 1 ביוני 1983, ברלין), שם העט של נטי ריילינג, לימים נטי רדוואני הייתה סופרת יהודיה-גרמניה, שיצירתה עסקה במוראות מלחמת העולם השנייה.
יצירתה

את יצירתה המוקדמה של זגרס ניתן לשייך לזרם התכליתיות החדשה (Neue Sachlichkeit). בין הסופרים שגלו מגרמניה נודעה לה חשיבות מיוחדת, וספריה "טרנזיט" ו"הצלב השביעי" הם בין הרומאנים החשובים ביותר של ספרות הגולים הגרמנית. ספריה משנות החמישים והשישים, שראו אור במזרח גרמניה, מחויבים לריאליזם הסוציאליסטי וקל להבחין בהם בנאמנותה למפלגת האחדות הסוציאליסטית הגרמנית (SED), בהערצתה לסטלין ובמבנה הסכמטי-דידקטי שלהם. יצירתה המאוחרת יותר, לאחר שנות השישים, שבה ומתאפיינת באיכות ספרותית אותנטית. גם בגיל מאוחר שמרה זגרס על רעננות ביצירתה, ופנתה לחומרים מתקופת הרנסאנס, ממזרח אסיה, מהתרבות הקריבית ועוד. סיפוריה מתאפיינים ברגישות גבוהה, בידיעותיה הנרחבות וביכולות הסיפור והעיצוב הבולטות שלה.
יצירתה > מבחר מספריה

מרד הדייגים של סט. ברברה (1928)
האחווה (1932)
הצלב השביעי (1942), תרגם צבי ארד, זמורה ביתן, תשמ"ו – הופק לסרט קולנוע בשנת 1944
טיול הנערות המתות (1943), תרגם ש' בן אברם, הקיבוץ המאוחד, תש"י ותשל"ט
טרנזיט (1944), תרגם דן תמיר, הוצאת פן וידיעות ספרים, 2013
המתים נותרים צעירים (1949)
אנה זגרס (1975)
קברה של זגרס (משמאל) בבית הקברות דורותנשטדטישר בברלין, שבו קבורים אנשי רוח ואמנים רבים
אלכסנדר ויצ'רצ'ק

אלכסנדר ויצ'רצ'ק (בגרמנית: Alexander Wieczerzak; נולד ב-22 במרץ 1991 בפרנקפורט, גרמניה) הוא ג'ודוקא גרמני, אלוף העולם משנת 2017, וזוכה מדליית הארד מאליפות העולם בשנת 2018.
קריירה

בפברואר 2014 זכה במדליה המשמעותית הראשונה שלו בקריירה הבוגרת, במדליית ארד בגראנד פרי דיסלדורף, לאחר שניצח את סיראזהודין מאגומדוב הרוסי בקרב על המדליה. ב-6 בדצמבר הוא זכה במדליית ארד בגראנד סלאם טוקיו היוקרתי, כשניצח את גוקי מארויאמה היפני.
ב-26 ביוני 2015, השתתף במשחקים האירופיים הראשונים שנערכו בבאקו, וזכה במדליית הארד בקטגוריית המשקל עד 81 ק"ג. בקרב הראשון הוא ניצח את סויינביורטה איורה האיסלנדי, בקרב השני את טומיסלב מריאנוביץ' הקרואטי, בשמינית הגמר ניצח באיפון את אושנגי מרגיאני הגאורגי וברבע הגמר גבר על לואיק פיטרי הצרפתי בניקוד ווזארי. בחצי הגמר הפסיד לאיוואן ניפונטוב הרוסי ונשר לקרב על מדליית הארד שם גבר על אלכסנדר סטסיאשנקה הבלארוסי.
באליפות העולם 2017 שנערכה בבודפשט, התחרה בקטגוריית המשקל עד 81 ק"ג וזכה במדליית הזהב. בקרב הראשון הוא ניצח את אנטואן ולואה-פורטי הקנדי, בקרב השני את אלן חובטסוב הרוסי, בשמינית הגמר ניצח את המובאטו ארי הסיני בניקוד ווזארי וברבע הגמר ניצח את לאסלו צ'וקנאי ההונגרי כאשר קיבל ניקוד ווזארי בשנייה האחרונה לקרב. בחצי הגמר ויצ'רצ'ק פגש את חסן חלמורזייב הרוסי, האלוף האולימפי המכהן, וכ-40 שניות לסיום ויצ'רצ'ק ביצע תרגיל סיאו נגי והשיג ניקוד ווזארי שהספיק לניצחון. בגמר הוא פגש את מתאו מרקונצ'יני האיטלקי וניצח באיפון 2 דקות מפתיחת הקרב.
באליפות העולם 2018 שנערכה בבאקו, זכה במדליית הארד. בקרב הראשון הוא ניצח את באיפון את סטיוארט מקוואט הבריטי, בקרב השני הוא ניצח בווזארי את אנטוניו אספוזיטו האיטלקי ובשמינית הגמר הוא גבר שוב באיפון על אדוארדו סנטוס הברזילאי. בשלב רבע הגמר ויצ'רצ'ק הפסיד באיפון לודאט אלבייראק הטורקי ונשר לקרבות בית הניחומים. לאחר ניצחון בווזארי על מתיאס קאס הבלגי, ויצ'רצ'ק עלה לקרב על מדליית הארד בו ניצח בווזארי את בן ארצו דומיניק רסל הגרמני כאשר ביצע תרגיל סיאו-נגי 5 שניות לסיום.
פרסים

מקור:
אליפות העולם:
אליפות אירופה:
תחרויות מהסבב העולמי (מאסטרס, גראנד סלאם, גראנד פרי):
הערות שוליים

1 2  מידע על הג'ודוקא באתר JudoInside.
↑  הקרב על הארד מול דומיניק רסל, אליפות העולם 2018, אתר איגוד הג'ודו העולמי
| --- | --- |
בקרת זהויות :  GND: 1159652163  VIAF: 1337152684004723430003   WorldCat (עם VIAF): 1337152684004723430003
אנורתוזיט

| --- | --- |

 סוג הסלע:  סלע יסוד
 סביבת היווצרות:  פלוטונית
 הרכב:  אוליבין, פירוקסן, אמפיבול, פלגיוקלז
 תכונות וזיהוי:  סלע בהיר בעל גבישים שקופים ונוצצים
אנורתוזיט מדרום פינלנד שמכיל בעיקר גבישים גדולים של לברדוריט
אנורתוזיט הוא סלע יסוד פלוטוני מאפי המורכב כולו, או כמעט כולו מפלגיוקלז.
בדרך כלל צבעו בהיר, שקוף ונוטה לכסוף. הוא מצוי בסביבה קראטונית מתקופת הארכאיקון וכן מופיע בצורת מחדרים מגמטיים בתקופת הפרוטרוזואיקון. כמו כן ניתן למצוא אנורתוזיט בצורת קסנוליתים, בתוך סלעים געשיים.
האנורתוזיט מצוי בפלוטונים עתיקים בעלי מאפיינים אולטרה-מאפיים, בצד סלעים אולטרה-מאפיים אחרים כמו הגברו והגרנודיוריט, אבל לעיתים נדירות הוא מהווה את הסלע העיקרי בפלוטון.
את שם הסלע קבע הכימאי האמריקאי תומאס סטררי האנט, על שם המינרל אנורתיט, שהוא פלגיוקלז בעל תכולת סידן מרבית.
סלעי אנורתוזיט מאפיינים את התקופות העתיקות ביותר של היווצרות כדור הארץ. גיל הסלעים נע בין 3.75 ל-1.7 מיליארד שנים. סלעי אנורתוזיט נמצאו גם על ידי אסטרונאוטים על הירח.
בגלל גילו המופלג של הסלע, הוא מתאפיין בגבישים ענקיים שמגיעים לגודל סנטימטרים שלמים, וזאת בגלל העובדה שתהליך הגיבוש של המינרלים בסלע (שהם בדרך כלל אנדסין) התבצע בטמפרטורות גבוהות מאוד ובאופן איטי ביותר.
מטבע הדברים, סוגי הפלגיוקלז הם המינרלים הבהירים הדומיננטיים בסלע, אבל לעיתים מופיעים בו מינרלים אולטרה-מאפיים כהים כמו דיופסיד או פורסטריט, גם הם בגבישים גדולים מאוד, והם יוצרים עליו לפעמים כתמים אדמדמים או אפורים.
למרות נדירותו היחסית של האנורתוזיט, הוא נכרה באופן מסחרי באותם מקומות בהם הוא מופיע בכמויות גדולות כמו באי דיסקו (אנ') במערב גרינלנד. את האנורתוזיט טוחנים לסיבים ומשתמשים בהם לייצור פיברגלס אקולוגי, כיוון שהשימוש בסיבי אנורתוזיט פוגע פחות באיכות הסביבה מאשר ייצור סיבי זכוכית. האנותרוזיט הגרינלנדי גם נחשב כמקור לאלומיניום, אלא שטענה זו מסתמכת על ההרכב הספציפי של האנורתוזיט בגרינלנד, וסלעים בעלי תכולת מילנוקריטים גבוהה, עשויים להכיל אלומיניום בריכוז נמוך יותר.
צוקי אנורתוזיט בנורווגיה כשבתוכם דייקים של שרנוקיט
מצבה מאנורתוזיט בבית העלמין של זלטופול, באוקראינה
הערות שוליים

↑  White Mountain Anorthosite Project
↑  Christian Knudsen, Anorthosites in Greenland: A possible raw material for aluminium?, ‏26.01.2012
| סלעים |
| --- | --- | --- |
| סלעי יסוד | סלעי יסוד |  |
| סלעים געשיים | אבן זפת • אגלוטינט • אגלומרט • אובסידיאן • איגנימבריט • אנדזיט • אצת פלה • בוניניט • בזלת • בזלת תולאיטית • בסניט • ברקציה געשית • דמעות אפאצ'ים • דמעות פלה • דקיט • הוואיט • היאלוטוף • היאלוקלאסטיט • טוף • טפריט • טקיליט • טרכיט • לטיט • לפיליסטון • מליליטיט • נפליניט • סידרומלן • סקוריה • פוידיט • פומיס • פונוליט • פלגוניט • פרליט • קומטיט • קרבונטיט • ריודקיט • ריוליט • שערות פלה |  |
| סלעי ביניים | דיאבז • למפרואיט |  |
| סלעים פלוטוניים | אנורתוזיט • גברו • גרנודיוריט • גרניט • דוניט • דיוריט • טונליט • טרוקטוליט • מונזוגברו • מונזוגרניט • מונזודיוריט • מונזוניט • מונזוסיאניט • סיאניט • פרידוטיט • קוורץ דיוריט • קימברליט |  |
| סלעים מותמרים | סלעים מותמרים |  |
|  | אמפיבוליט • אקלוגיט • גנייס • הורנפלס • לווחה • לפיס לזולי • מיגמטיט • פיליט • צפחה • קוורציט • שיש • סטיאטיט |  |
| סלעי משקע | סלעי משקע |  |
|  | אבן בוץ • אבן גיר • אבן חול • אבן חול נובית • אואולית • ארקוזה • ברקציה • דולומיט • חוואר • חוואר הלשון • חלמיש • חרסית • אבן טין • כורכר • פצלי שמן • פצלים • צור • קונגלומרט • קירטון |  |
אלכסנדר ונדרמונד

| --- | --- |
 לידה:  28 בפברואר 1735 פריז, ממלכת צרפת 
 פטירה:  1 בינואר 1796 (בגיל 60) פריז, הרפובליקה הצרפתית הראשונה 
 ענף מדעי:  אלגברה, homogeneous system of linear equations, תורת גלואה, דטרמיננטה, פולינום, כימיה, מבנה אלגברי, קומבינטוריקה, מוזיקה 
 מקום לימודים:  הקונסרבטואר הלאומי לאומנויות ולמלאכות 
 
אלכסנדר-תאופיל וַנְדֶרְמוֹנְד (בצרפתית: Alexandre-Théophile Vandermonde;‏ 28 בפברואר 1735 - 1 בינואר 1796) היה מתמטיקאי צרפתי, מוזיקאי וכימאי. נולד ומת בפריז.
הוא ידוע בעיקר בשל מטריצת ונדרמונד (בעברית היא נקראת לעיתים מטריצת ונדרמונט) ומציאת הדטרמיננטה שלה, באלגברה ליניארית.
ביוגרפיה

ונדרמונד נולד בפריז, שם התחנך בבית ספר מקומי. הוא למד באוניברסיטת וינה, והיה כימאי בתחילה כמקצועו. לאחר מכן פנה אל ענף המתמטיקה.
חוץ מעיסוקו כמתמטיקאי וככימאי, נהג לנגן על כינור, ואף הופיע בפני חוג חבריו הקרובים ובמספר חתונות בודדות.
ונדרמונד מת בתחילת שנת 1796 בבית משפחתו שבפריז.
ראו גם

מטריצת ונדרמונד
לקריאה נוספת

Jacqueline Hecht, Un exemple de multidisciplinarité : Alexandre Vandermonde (1735-1796), Population, 4, 641-676, INED, Paris, 1971.
אסאלה יוסף

| --- | --- |
אין תמונה חופשית
 לידה:  11 באפריל 1986 (בת 38) דלית אל-כרמל, ישראל
 מוקד פעילות:  ישראל 
 שפה מועדפת:  עברית 
 
אסאלה יוסף (בערבית: اصالة يوسف; תעתיק מדויק: אצאלה יוסף; השם המלא: אסאלה יוסף מקלדה, בערבית: اصالة يوسف مقلدة; נולדה ב-11 באפריל 1986) היא זמרת ישראלית ממוצא דרוזי.
קורות חיים

בחרה בשם במה אסאלה יוסף בהתייחס לזמרת הערבית המצליחה אסאלה נסרי, וכי השם יוסף הוא שם אביה.
יוסף נולדה למשפחה דרוזית בדלית אל-כרמל.
היא הוציאה תשעה אלבומים שכמעט כולם היו מיועדים למגזר הערבי. כל השירים שהיא שרה בערבית הם קאברים ללהיטים של אחרים.
בשנת 2001 הצטרפה לדואט עם הזמר קובי פרץ. הדואט נקרא "אם את רווקה" והיה חלק מאלבומו השלישי של פרץ, "חי איך שבא לי".
אסאלה שרה גם חומרים מקוריים שאת רובם כתב לה יוסי גיספן והם מופיעים בשני אלבומים שהוציאה, "מלכת הלבבות" ו"מה אתה רוצה ממני".
אסאלה מתגוררת בדלית אל-כרמל. היא נשואה ולה ארבעה ילדים.
הערות שוליים

↑  האלבומים של אסאלה באתר israel-music.com
| --- | --- |
בקרת זהויות :  NLI: 987008912285505171  VIAF: 5160120707240441257   WorldCat (עם VIAF): 5160120707240441257
אנדי דוקאט

אנדרו דוקאט (אנגלית: Andrew Ducat;‏ 16 בפברואר 1886 בבריקסטון - 23 ביולי 1942) היה כדורגלן ושחקן קריקט אנגלי שייצג את מדינתו בשני התחומים.
קריירת הקריקט

דוקאט הצטרף לצוות התחזוקה של האצטדיון דה אובל ב-1906, ותוך זמן קצר הצטרף לנבחרת הקריקט המקומית שבה היו שחקנים ידועים כגון טום הייוורד, ג'ק הובס וארני הייז. דוקאט התנשא לגובה של 1.75 מטר, והוא היה חובט בעל עוצמה גבוהה שזכה 52 פעמים ב-100 נקודות או יותר עבור הנבחרת של סארי, כאשר שיאו האישי היה 306 נקודות במשחק מול אוניברסיטת אוקספורד ב-1919. דוקאט החמיץ משחקים רבים בעקבות פציעות: ב-1912 הקריירה שלו כמעט נקטעה בעקבות שבר ברגלו, והוא החמיץ את רוב עונת 1924 לאחר ששבר את זרועו. ב-1928 הוא זכה ב-994 נקודות בתוך פחות משישה שבועות, כולל ארבעה משחקים רצופים של מאה נקודות ומעלה.
דוקאט השתתף במשחק הטסט קריקט (הסוג הארוך ביותר של קריקט) מול אוסטרליה ב-1921, והייתה זו הפעם היחידה שבה השתתף בגרסה זו של הקריקט.